hotchpotch/miracl-hf-unified huggingface dataset:
Dervénin papyrus
Dervénin papyrus on muinaiskreikkalainen papyruskäärö, joka löydettiin vuonna 1962. Sen sisältämä teksti on esisokraattinen filosofinen tutkielma, joka on allegorinen kommentaari orfilaisesta runosta. Runo itse käsittelee teogoniaa eli kreikkalaisen mytologian jumalten syntyä.
Papyrusrulla on peräisin 300-luvun jälkimmäiseltä puoliskolta eaa., mikä tekee siitä Euroopan vanhimman säilyneen käsikirjoituksen. Teksti itsessään on sata vuotta vanhempi. Richard Janko on luonnehtinut papyrusta merkittävimmäksi uudeksi kreikkalaisen filosofian ja uskonnon lähteeksi, joka on löydetty sitten renessanssin. Kirjoitus julkaistiin vuonna 2006.
Papyrusrullan sisältämä kirjoitus on tuotettu filosofi Anaksagoraan piirissä 400-luvun eaa. jälkimmäisellä puoliskolla. Papyrusrulla on sata vuotta myöhäisempi; se on peräisin Filippos II:n ajalta noin vuodelta 340 eaa. Papyrusrulla löytyi ylhäisen miehen haudasta Dervénistä, Kreikan Makedoniasta läheltä Thessalonikia, vuonna 1962. Hauta sijaitsi nekropolissa, joka oli osa muinaisen Leten kaupungin hautausmaata. Rulla on hiiltynyt, koska se on palanut hautaroviolla.
Papyrus on todettu länsimaisen perinteen vanhimmaksi säilyneeksi käsikirjoitukseksi, ja se on yksi harvoja papyruksia, joita Kreikasta on löydetty. Muutoin suurin osa Kreikan papyruksista on tuhoutunut vuosituhansien kuluessa ilmastollisista syistä. Papyrusta säilytetään nykyään Thessalonikin arkeologisessa museossa.
Teksti julkaistiin virallisesti yli 40 vuotta löydön jälkeen, vuonna 2006, vaikkakin aiemmin siitä oli julkaistu kolme osalaitosta. Syksyllä 2005 koottiin asiantuntijaryhmä, jota johtivat A. L. Pierris sekä Dirk Obbink, Oxfordin yliopiston Oksyrhykhoksen papyruksia tutkivan projektin johtaja. Vaikeassa tutkimustyössä auttoivat uudet tekniikat, kuten monispektrikuvaus. Julkaisuja ovat toimittaneet Thessalonikin yliopiston tutkijat. Julkaisut sisältävät papyrustekstin, valokuvat katkelmista sekä käännökset.
Papyruksen sisältämä teksti on kommentaari Orfeuksen nimiin laitetusta heksametrirunosta. Teksti lainaa runosta katkelmia. Runo alkaa sanoilla ”sulje ovet, vihkiytymätön”, mikä oli yleistä kirjoituksissa, joiden katsottiin sisältävän salaisuuksia; myös Platon viittaa tällaiseen. Runon kuvaama teogonia kuvaa Nyksin (Yö), joka synnyttää Uranoksen (Taivaan), josta tulee ensimmäinen kuningas. Tätä seuraa Kronos, joka ottaa kuninkuuden Uranokselta. Kronosta seuraa puolestaan Zeus. Tämä teogonia vastaa pääpiirteissään sitä, minkä myös Hesiodos kuvaa runoelmassaan "Jumalten synty".
Zeus menee Nyksin pyhäkköön kuultuaan isäänsä koskevia oraakkelinlausumia. Nyks kertoo hänelle ”kaikki oraakkelinlausumat, jotka hän tulisi jälkeenpäin panemaan täytäntöön”. Nämä kuultuaan Zeus ”nieli [kuningas Uranoksen] falloksen, joka ensimmäisenä oli syössyt taivaan kirkkauden”. Kommentaari pyrkii tulkitsemaan tällaiset seksuaaliset teot ja kielen allegorisesti. Walter Burkert on pitänyt myyttiä alkuperältään selvästi egyptiläisenä, mikä osoittaisi kreikkalaisen orfilaisuuden saaneen vaikutteensa sieltä.
V-malli
V-malli ("V-model") on prosessimalli jota voidaan käyttää kehitysprojektien suunnittelussa ja toteutuksessa. Se parantaa projektinhallintaa ja projektin onnistumisen todennäköisyyttä. V-mallin avulla voidaan määritellä projektin päämäärät ja tavat joilla näihin päämääriin päästään. Se määrittelee kaikkien projektiin osallistujien roolit: kuka tekee mitä ja milloin. 
V-mallia kehitettiin samanaikaisesti Saksassa ja Yhdysvalloissa. Saksassa sitä kehitettiin hallituksen puolustusprojekteja varten. V-malli määrittelee kuka tekee mitä ja milloin. V-mallia voidaan muokata projektin tarpeiden mukaan, jolloin sen rakenne saattaa hieman muuttua.
V-malli lähtee liikkeelle suunnittelusta, joka löytyy kuvan mukaisesti V:n vasemman sakaran yläreunasta, josta lähdetään liikkeelle alaspäin. Ensin tehdään vaatimusmäärittely. Tämän jälkeen siirrytään suunnitteluvaiheeseen, jonka aikana suunnitellaan tuote aloittaen laajemmasta konseptista siirtyen tarkempaan eli esimerkiksi yksittäisiin toimintoihin.
Seuraava vaihe on tuotteen toteutus. Tämä vaihe löytyy V:n pohjalta.
Kolmas eli viimeinen vaihe V-mallissa on testaus eli lähdetään nousemaan V:n oikea sakaraa ylös. Testaus suoritetaan tarkemmasta yleisempään. Eli testataan esimerkiksi ensimmäisenä tuotteen toiminnot, sitten koko tuotteen toiminta ja tämän jälkeen testaus loppukäyttäjällä.
Testausvaiheessa verrataan koko ajan vastaako tuote samalla tasolla olevaa suunnitteluvaihetta. Eli siis esimerkiksi viimeistä testausta verrataan vaatimusmäärittelyyn, joka oli suunnittelun ensimmäinen vaihe.
Alla löytyy V-mallin soveltamisen hyödyt:
V-mallin rajoituksia ovat:
Christian Friedrich Schröder
Christian Friedrich Schröder (29. huhtikuuta 1722 Westfalen – 1789) oli saksalainen muurimestari ja Turun kaupunginarkkitehti yli kolmen vuosikymmenen ajan. Tukholmaan kisälliksi 1744. Mestarinäyte Tukholmassa 1755. Tukholmasta Turkuun hän tuli 1756 ja nousi kaupungin ammattikunnan vanhimmaksi.
Schröder suunnitteli Turun palon 1775 jälkeen tehtyjä kaupunkitaloja, ja viimeisteli tuomiokirkon tornin huipun uudisrakennuksen jo vuonna 1759. Hän suunnitteli myös useita kartanoita Suomeen, kuten Lempisaaren kartanon Askaisissa, Teijon kartanon Perniössä ja Paimion Viksbergin kartanon, joka on kuitenkin myöhemmin uusittu. Tyylillisesti hän liittyi Carl Hårlemaniin ja Carl Wijnbladhiin. Wijnbladin mallikirjoihin perustui muun muassa Schröderin johdolla rakennetun Inkoossa sijaitsevan Fagervikin kartanon arkkitehtuuri. Schröderille oli ominaista rokokoo ja ranskalainen uusklassismi.
HMS Falmouth (1910)
HMS Falmouth oli Britannian kuninkaallisen laivaston Weymouth-luokan kevyt risteilijä, joka palveli ensimmäisessä maailmansodassa.
Alus tilattiin William Beardmore and Companyltä osana vuosien 1909-1910 laivasto-ohjelmaa. Sen köli laskettiin 21. helmikuuta 1910 ja alus laskettiin vesille vielä samana vuonna 20. syyskuuta. Alus valmistui syyskuussa 1911.
"HMS Falmouth" palveli ensimmäisen maailmansodan alkaessa 5. Risteilijäviirikössä keskisellä Atlantilla. Alus upotti elokuussa 1914 neljä saksalaista kauppalaivaa. Se liitettiin elokuussa Suuren laivaston 1. Risteilijäviirikköön, jonka mukana se otti osaa 28. elokuuta Helgolandin taisteluun ja 24. tammikuuta 1915 Doggermatalikon taisteluun. Alus palveli edelleen samassa laivueessa osallistuessaan 31. toukokuuta - 1. kesäkuuta 1916 Skagerrakin taisteluun.
"HMS Falmouthiin" osui 19. elokuuta 1916 Saksan laivaston sukellusveneen "U-63" laukaisema torpedo, jonka seurauksena alus upposi 15 metrin syvyyteen.
Frans Ferdinand Ahlman
Frans Ferdinand Ahlman (11. helmikuuta 1836 Hauho – 24. helmikuuta 1895 Helsinki) oli suomalainen filosofian maisteri, kääntäjä ja sanakirjojen tekijä.
Ahlmanin vanhemmat olivat sutnio Eerik Juho Alhlman ja Johann Flinkman. Hän valmistui filosofian kandidaatiksi 1860 ja toimi sitten opettajana Helsingissä ja vuodesta 1868 senaatin apulaiskilenkääntäjänä ja sitten 1871-1893 kielenkääntäjänä. Hän laati useita suomen ja ruotsin kielen sanakirjoja, jotka olivat pitkään käytössä ja joista toimitettiin useita uusia painoksia. Hänet tunnettiin myös suomen kielen oikeinkirjoituksen kehittäjänä ja hänen "Ruotsinkielen alkeiskurssi" -teoksensa oli oppikoulujen käytössä kymmeniä vuosia.
Ahlmanin puoliso vuodesta 1863 oli Katarina Grigorjev (k. 1909).
Arbeitsgemeinschaft Mennonitischer Gemeinden in Deutschland
Arbeitsgemeinschaft Mennonitischer Gemeinden in Deutschland on mennoniittakirkko Saksassa. Vuonna 2006 sillä oli 5 900 jäsentä ja 54 seurakuntaa.
HMS Falmouth
HMS Falmouth on ollut yhdeksän Britannian Kuninkaallisen laivaston aluksen nimenä.
Faustian Evangelion
Faustian Evangelion on jyväskyläläisen Manufacturer’s Priden ensimmäinen studioalbumi. Albumin on äänittänyt ja miksannut Matti Kynsijärvi. Albumin kansitaiteen on suunnitellut Kimmo Ahola.
Kalle Haapakoski
Kalle Haapakoski, kirjailijanimeltään Kalle Koski, (2. joulukuuta 1867 Nivala – 16. tammikuuta 1917 Calumet, Michigan, Yhdysvallat) oli suomalainen toimittaja ja kirjailija.
Haapakoski oli Fred Karisen omistaman Amerikan Uutiset -lehden toimittajana Calumetissa vuodesta 1893 alkaen. Hän toimi 1898 lyhyen aikaa Calumetissa ilmestyneen suomenkielisen Päivän Uutiset -lehden toimittajana. Keväällä 1901 hän perusti yhdessä John H. Harpetin ja Sanfrid Mustosen kanssa Calumetiin Päivälehti-nimisen sanomalehden, jonka toimitus siirtyi 1914 Duluthiin Minnesotaan. Päivälehti oli pitkään merkittävin Michiganissa ilmestynyt suomenkielinen sanomalehti. Haapakoski oli myös vuonna 1915 Calumetiin perustetun, kaksi kertaa viikossa ilmestyneen "Valvoja"-lehden toimittajana.
Farouk Ben Mustapha
Farouk Ben Mustapha (, s. 1. heinäkuuta 1989 Biserta) on tunisialainen jalkapallomaalivahti. Hän edustaa Saudi-Arabian valioliigassa pelaavaa Al-Shabab Riyadhia.
Ben Mustapha aloitti ammattilaisuransa CA Bizertin edustusjoukkueessa kaudella 2007-2008. Hän vietti kaksi kautta Hassen Bejaouin varamaalivahtina. Bejaoui siirtyi vuonna 2009 ES Zarzisiin, ja Ben Mustapha nousi joukkueensa ykkösmaalivahdiksi kaudella 2009-2010.
Heinäkuussa 2014 Ben Mustapha siirtyi kolmen vuoden sopimuksella Club Africainiin. Avauskaudellaan hän torjui joukkueensa Tunisian mestariksi kahden pisteen erolla toiseksi tulleeseen Esperanceen. Ben Mustapha pelasi kauden aikana 30 ottelua ja päästi 18 maalia taakseen. Toisella kaudella hän pelasi vain kymmenen ottelua ja Club Africain sijoittui Tunisian pääsarjassa kuudenneksi. Kolmannella kaudellaan Ben Mustapha sai enemmän peliaikaa ja pelasi kauden aikana 22 pääsarjaottelua. Sarja oli muutettu kahteen lohkoon, joista kolme parasta pääsisivät loppusarjaan. Club Africain sijoittui omassa lohkossaan toiseksi ja loppusarjassa kolmanneksi. Ben Mustapha oli voittamassa myös Tunisian cupin mestaruutta Club Africainille.
Heinäkuussa 2017 Ben Mustapha siirtyi Saudi-Arabiaan Al-Shabab Riyadhin joukkueeseen. Hän pelasi avauskaudellaan 26 ottelua ja joukkueensa sijoittui kymmenenneki pääsarjassa.
Ben Mustapha on pelannut Tunisian alle 20- ja 21-vuotiaiden maajoukkueissa. Lokakuussa 2009 hänet nimettiin ensimmäistä kertaa Tunisian A-maajoukkueeseen Keniaa ja Saudi-Arabiaa vastaan pelattaviin MM-karsinta- ja harjoitusotteluihin. Ben Mustapha toimi molemmissa otteluissa varavahtina ja pelasi ensimmäisen ottelunsa 15. elokuuta 2012 ystävyysottelussa Irania vastaan. Ottelu päättyi 2–2.
Kesäkuussa 2018 Ben Mustapha valittiin Tunisian maajoukkueeseen 2018 MM-kilpailuihin Venäjälle. Hän pelasi avausottelussa Englantia vastaan tultuaan vaihdosta kentälle loukkaantuneen Mouez Hassenin tilalle. Ben Mustapha jatkoi myös ykkösvahdin roolissa toisessa ottelussa Belgiaa vastaan.
Sound of God’s Absence
Sound of God’s Absence on jyväskyläläisen Manufacturer's Priden toinen studioalbumi. Albumista on myös julkaistu rajallinen 1 000 painoksen digipak-versio, joka sisältää live-taltioinnin, musiikkivideoita ja making of Dahlia-dokumentin.Murder Mandate on julkaistu ilmaisena nettisinglenä yhtyeen sivuilla.
HMS Bellona (1909)
HMS Bellona oli Britannian kuninkaallisen laivaston Boadicea-luokan tiedusteluristeilijä, joka palveli ensimmäisessä maailmansodassa.
Luokan alukset poistettiin 1912 hävittäjälaivueiden johtoalusten paikalta, kun Acorn-luokan hävittäjät osoittautuivat nopeammiksi.
"HMS Bellona" liitettiin palvelukseen otettaessa 2. Hävittäjälaivueeseen johtoalukseksi, missä tehtävässä se oli aina vuoteen 1912. Alus liitettiin elokuussa 1914 ensimmäisen maailmansodan syttyessä Suureen laivastoon, jossa sitä ei kuitenkaan liitetty mihinkään viirikköön, vaan se palveli erillisyksikkönä. Alus osallistui Suuren laivaston mukana Skagerrakin taisteluun, jonka aikana se oli sivummalla osallistumatta varsinaiseen tulitoimintaan.
Alus muutettiin kesäkuussa 1917 nopeaksi miinalaivaksi ja se laski kaikkiaan 306 miinaa neljällä miinoitusmatkalla.
"HMS Bellona" todettiin sodan päättyessä vanhentuneeksi, jolloin se sijoitettiin reserviin. Alus poistettiin palveluksesta 1919 ja se myytiin romutettavaksi 9. toukokuuta 1921 Wardille Lelantiin.
Disco Freestyle
Disco Freestyle on yksi disco dancen laji, johon sisältyy akrobatiaa toisin kuin perinteiseen disco danceen. Muuten kaikki säännöt ovat samat disco dancessa ja disco freestylessä.
Musiikkin tempo 132-140 biittiä minuutissa. Suorituksessa korostuvat rytmiikka, liikkeiden ja askelkuvioiden monipuolisuus, persoonallisuus ja omaperäisyy sekä jalanheitot, spagaatit, piruetit hypyt, illuusiot, ym. ovat sallittuja. Näiden lisäksi disco freestylen akrobatiaosuus, jossa keho menee pitkittäissuunnassa akselinsa ympäri eli muun muassa perhosvoltit, puolivoltit ja voltit.
Tanssisarjoissa vaaditaan paljon nopeutta, notkeutta, voimaa ja energisyyttä, joka tulee välittyä myös katsojille.
International Dance Organization järjestää vuosittain lajin kilpailuja aina MM-kisoihin asti, SM-kisat järjestää vuosittain Finnish Dance Organization. Vuoden 2010 disco dancen SM-kisat järjestettiin Turussa.
Suomalaisia, jotka ovat yltäneet Disco Freestylessä mitalisijoille EM- ja MM-kilpailuissa ovat:
Get Lucky (Mark Knopflerin albumi)
Get Lucky on Mark Knopflerin kuudes sooloalbumi. Se julkaistiin 14.syyskuuta 2009 Euroopassa ja päivää myöhemmin Yhdysvalloissa.
Albumi ylsi Yhdysvalloissa Billboard 200 -listan sijalle 17. Niin ikään Suomessa se debytoi virallisen albumilistanlistan sijalla 17.
Soutustadion (Helsinki)
Soutustadion on Helsingin Taka-Töölön Taivallahdessa sijaitseva, 1938–1940 Helsingin tulevien olympiakisojen melonta- ja soututapahtumia varten rakennettu stadion. Stadionin suunnitteli arkkitehti Hilding Ekelund.
Soutustadion rakennettiin Helsingille myönnettyjä vuoden 1940 olympiakisoja varten, jotka jouduttiin kuitenkin perumaan sodan vuoksi. Stadionin kilpailuradan pituus oli 2 000 metriä ja syvyys joka kohdassa yli kaksi metriä. Vuonna 1939 valmistuneessa, maalilinjan läheisyyteen sijoitetussa katetussa katsomossa oli 1 000 istumapaikkaa, mutta stadionin kaikille yleisöpaikoille arvioitiin mahtuvan yhteensä 4 500 katsojaa.
Soutustadion oli altis tuulisuudelle, minkä vuoksi olympiakisojen ajaksi suunniteltiin jäänmurtajien ankkuroimista tuulen suojaksi läheisen Lauttasaaren sillan kupeeseen. Vuoden 1952 olympiakisojen lähestyessä stadion todettiinkin lopulta liian tuuliseksi soutukilpailujen järjestämiseen, ja Meilahteen rakennettiin väliaikainen soutustadion. Taivallahden Soutustadionilla järjestettiin sen sijaan melontakilpailut.
Soutustadion on maamerkki Taivallahden rantabulevardin, Merikannontien varrella, ja se on yhä vilkkaassa käytössä. Stadionin läheisyydessä sijaitsevissa tiloissa harrastetaan puuvene- ja olympialuokan soutua ympäri vuoden. Avovesikauden ulkopuolella voi harrastaa sisäsoutua ja kesäisin voi ottaa osaa kaikille avoimeen soutukouluun. Stadionilta voi myös vuokrata esimerkiksi kirkkoveneitä ja saada opastusta niiden käyttöön. Stadionin soutupaviljonkia voidaan käyttää lisäksi erilaisiin juhlatapahtumiin, kuten hääjuhliin. Talvisin Soutustadionilla ylläpidetään avantouintipaikkaa ja viereisessä soutuvajassa voi harrastaa ohjattua sisäsoutuspinningiä. Stadionin arkkitehtonisesti arvokas katsomo on pitkään ollut suljettuna yleisöltä, mutta sen avaamista jonkinlaiseen yleisökäyttöön on esitetty.
Suomen Docomomo-työryhmä on valinnut soutustadionin modernismin suomalaisten muistomerkkien listalle.
Osmiumtetroksidi
Osmiumtetroksidi on kemiallinen yhdiste, jonka kaava on OsO. Sitä syntyy varsinkin hienojakoisen osmiumjauheen hapettuessa ilman hapen vaikutuksesta. Sitä käytetään väriaineena elektronimikroskooppikuvauksessa kontrastin parantamiseksi ja alkeenien hapettamiseen dioleiksi yhdessä N-metyylimorfoliini-N-oksidin tai eräiden muiden ko-hapettimien kanssa. Se on erittäin myrkyllistä.
Radek Smoleňák
Radek Smoleňák (s. 3. joulukuuta 1986 Praha) on tšekkiläinen jääkiekkohyökkääjä, joka edustaa KHL:ssa pelaavaa HC Slovan Bratislavaa.
Smoleňák pelasi Tšekissä juniorina jääkiekkoa HC Kladnossa vuoteen 2004 asti. Hän ei kuitenkaan pelannut seurassa miesten pelejä, vaan siirtyi kaudeksi 2004–2005 Kanadaan pelaamaan juniorijääkiekkoa OHL:n Kingston Frontenacsiin, jossa pelasi kaksi kautta.
Tampa Bay Lightning varasi Smoleňákin kesällä vuorolla 73. Kaudella 2006–2007 Smoleňák siirtyi ammattilaiseksi, mutta pelasi kahdella ensimmäisellä kaudella vain farmijoukkueissa, AHL:ssä ja ECHL:ssä.
Kaudella 2008–2009 Smoleňák pelasi NHL:ssä Tampa Bayssä kuusi peliä, vaikka pelasi edelleen suurimman osan kaudesta AHL-farmijoukkue Norfolk Admiralsissa. Syyskuun 2009 lopussa Smoleňák siirtyi waivers-siirtolistalta Chicago Blackhawksiin, mutta pelasi seurassa vain yhden NHL-ottelun, sillä Tampa Bay otti hänet takaisin waiver-listalta 10. lokakuuta.
Porin Ässät ilmoitti toukokuussa 2011 tehneensä Smoleňákin kanssa yksivuotisen pelaajasopimuksen. Hän edusti Ässiä tammikuun 2012 loppupuolelle, jolloin Ässät hankkiutui miehestä eroon siirtorajan kynnyksellä. 30. tammikuuta Smolenak teki Pelicansin kanssa loppukauden kattavan sopimuksen. Hän jatkoi Pelicansissa myös seuraavalla kaudella ja jakoi joulukuussa Juha-Pekka Haatajan kanssa SM-liigan maalitilaston kärkipaikan, kun Pelicans päästi hänet kevätkaudeksi KHL-seura Torpedo Nižni Novgorodiin. Pelicans solmi samalla Smolenakin kanssa kaksivuotisen jatkosopimuksen, jossa on kuitenkin mahdollisuus KHL-siirtoon. Smolanak käytti KHL-option myös syksyllä 2013.
Kaudeksi 2014–2015 Smolenak siirtyi Turun Palloseuraan. Joulukuussa hän ja TPS purkivat sopimuksensa. Hän teki pelaamissaan 31 ottelussa 13+10=23 tehopistettä. Muutama päivää myöhemmin hänen ilmoitettiin siirtyvän Ruotsiin SHL-joukkue MODOon.
Juha-Pekka Ketola
Juha-Pekka Ketola (s. 21. tammikuuta 1983 Rauma) on suomalainen pelaajauransa lopettanut jääkiekkoilija. Hän on Rauman Lukon kasvatti, mutta pelasi SM-liigauransa Porin Ässissä. Hän pelasi siellä vuosina 2003–2005 83 ottelua ja teki niissä tehot 3+1=4 ja keräsi 62 jäähyminuuttia.
New York Islanders varasi Ketolan yhdeksännellä kierroksella. Hän on kaikkien aikojen toiseksi suurimmalla numerolla (287.) NHL:ään varattu suomalainen. Suurin on vuotta aikaisemmin varatulla Lauri Kinoksella, joka varattiin numerolla 293.
NHL-varauksen jälkeen Ketola siirtyi Lukosta QMJHL-joukkue Sherbrooke Castorsiin kaudeksi 2001–2002. Hän palasi Lukkoon kaudeksi 2002–2003, mutta pelasi ainoastaan A-nuorissa, kunnes siirtyi loppukaudeksi pelaamaan Mestistä Uudenkaupungin Jää-Kotkiin. Ketola siirtyi Porin Ässiin kaudeksi 2003–2004 try-outin kautta. Hän pelasi Ässissä myös kauden 2004–2005.
Ketola teki syyskuussa 2005 ns. "kuukausi kerrallaan" -sopimuksen Kajaanin Hokin kanssa, mutta teki lokakuussa loppukauden kattavan sopimuksen. Ketolan piti siirtyä kaudeksi 2006–2007 CHL:ään, mutta pelasi kautensa Ranskan 1. divisioonassa, jossa hän lopetti uransa.
Uransa jälkeen Ketola siirtyi opiskelemaan.
Ketola pelasi alle 18-vuotiaiden MM-kisoissa 2001 ja voitti pronssia.
Magnus Carlson
Magnus Carlson (s. 1968 Tukholma) tunnetaan parhaiten Weeping Willows yhtyeen solistina, mutta hän myös kirjoittaa ja säveltää kappaleita. 
Carlson on julkaissut myös sooloalbumeita, joista ensimmäiset olivat "Allt är bara du, du, du" (2001) ja "Ett kungarike för en kram" (2003).
Naturi Naughton
Naturi Cora Maria Naughton (s. 20. toukokuuta 1984 East Orange, New Jersey, Yhdysvallat) on yhdysvaltalainen laulaja ja näyttelijä. Hän lauloi aikaisemmin yhtyeessä 3LW.
Naughton on näytellyt muun muassa elokuvissa "Fame", "Step Sisters" ja "Notorious".
Long Cold Winter
Long Cold Winter on yhdysvaltalaisen glam rock -yhtye Cinderellan toinen studioalbumi. Albumi on myynyt tähän mennessä kolminkertaista platinaa, ja albumi onkin merkittävimpiä teoksia glam rockin mittapuulla. Vuoden loppuun mennessä levyä oli myyty Yhdysvalloissa 2 miljoonaa kappaletta.
Albumilta julkaistiin neljä singleä, jotka kaikki sijoittuivat Yhdysvaltojen listalle. ""Don't Know What You Got (Till It's Gone)"" sijoittui listan sijalle #12 ollen Cinderellan kaikkein aikojen menestynein single. ""The Last Mile"" oli korkeimmillaan sijalla #36, ""Coming Home"" otti listapaikan #20, ja single ""Gypsy Road"" oli korkeimmillaan listan sijalla #51. Kaikki kappaleet olivat listoilla vuoden.
Laulajakitaristi Tom Keiferin mukaan albumin 80-luvun rehvastelukappaleiden lisäksi albumi nojaa myös 70-luvun klassiseen rockiin, kuten The Rolling Stonesiin,Bad Companyyn, Led Zeppeliniin ja Deep Purpleen. Albumin kaikki kappaleet ovat laulajakitaristi Tom Keiferin käsialaa lukuun ottamatta kappaletta ""If You Don't Like It"", jonka Keifer kirjoitti Eric Brittinghamin kanssa.
Patsy Cline
Patsy Cline (oikealta nimeltään Virginia Patterson Hensley, 8. syyskuuta 1932 – 5. maaliskuuta 1963) oli yhdysvaltalainen countrymuusikko ja yksi aikansa kuuluisimmista laulajista 1960-luvulla. Hän kuoli lentokoneonnettomuudessa vuonna 1963 vain 30-vuotiaana juuri läpimurtonsa kynnyksellä. Hänellä on tähti Hollywood Walk of Famellä.
Vuonna 1985 valmistui Karel Reiszin ohjaama elämäkertaelokuva "Sweet Dreams", jossa pääosaa esitti Jessica Lange.
Hänen levytystuotannostaan on julkaistu muun muassa kokoelma-albumi "The Country Hall of Fame" (1979).
Henry Blount
Sir Henry Blount (s. 1602 Hertfordshire, Britannia – 9. lokakuuta 1682) oli englantilainen kirjailija ja matkailija.
Blount opiskeli St Albans Schoolissa Hertfordshiressä, Trinity Collegessa Oxfordissa ja Gray's Innissä Lontoossa. Blount teki lyhyet matkat Italiaan, Ranskaan ja Espanjaan, ennen kuin lähti Venetsiasta toukokuussa 1634 purjehtimaan kaleerillaan Adrianmerelle. Blount rantautui Spalatossa, josta hän jatkoi Dinaaristen alppien yli Sarajevoon. Sarajevosta Blount matkusti kolmessa päivässä osmaniarmeijan kanssa Belgradiin. Osmaniarmeija oli matkalla taistelemaan Puolaa vastaan. Belgradista Blount jatkoi edelleen Sofian ja Hadrianopoliksen kautta Konstantinopoliin. Tähän mennessä aikaa oli kulunut 52 päivää. Konstantinopolissa Blount viipyi viisi päivää, jonka jälkeen hän lähti osmanilaivaston kyydissä Egyptiin. Egyptissä hän kävi Kairossa, Aleksandriassa, Al-Fayyumissa ja Gizassa. Egyptistä Blount palasi ranskalaisaluksen kyydissä ensin Palermoon, Sisilian saarelle, josta hän jatkoi matkaansa Roomaan ja josta edelleen takaisin Englantiin Firenzen, Bolognan ja Venetsian kautta.
Englannissa kuningas Kaarle I löi Blountin ritariksi. Vuosina 1642–1651 käydyssä Englannin sisällissodassa Blount taisteli rojalistien puolella.
Blount avioitui Hester Wanen kanssa ja he saivat muun muassa pojat Charles Blountin ja Sir Thomas Pope Blountin.
Sir Peter Lely maalasi Blountista muotokuvan, joka on nykyisin esillä National Portrait Galleryssä Lontoossa.
Sejm 1773
Vuosien 1773–1775 sejm eli Puolan valtiopäivät tunnetaan myöhemmässä historiankirjoituksessa myös nimellä jaon sejm (). Nimitys tulee siitä, että Puolan kuningaskunnan ja Liettuan suuriruhtinaskunnan valtiopäivät hyväksyi juridisesti Puolan ensimmäistä jakoa tarkoittavan sopimuksen. Sopimuksella oli myös vastustajia. Kuitenkin Barin konfederaation kapinan hävinneiden oli suostuttava Itävallan keisarikunnaksi myöhemmin muuttuvan Pyhän saksalais-roomalaisen keisarikunnan, Preussin kuningaskunnan ja Venäjän keisarikunnan ehtoihin.
Night Songs
Night Songs on yhdysvaltalaisen glam rock -yhtye Cinderellan debyyttialbumi. Albumi sijoittui julkaisunsa jälkeen Yhdysvaltain listan kolmannelle sijalle, jolla oli puoli vuotta. Albumin tunnetuin kappale on ”Nobody’s Fool”, jolla vierailee Jon Bon Jovi. Singleinä levyltä julkaistiin ”Shake Me”, ”Nobody’s Fool” ja ”Somebody Save Me”. Kaikki kappaleet julkaistiin myös musiikkivideoina, ja vuonna 1987 julkaistiin videokokoelma "Night Songs – The Videos". Kiertueella Cinderella oli esimerkiksi Bon Jovin "Slippery When Wet" -kiertueen lämmittelijänä. Kiertueen Philadelphian konsertin päätettiin yleensä kappaleeseen ”Back Home Again”.
Heartbreak Station
Heartbreak Station on yhdysvaltalaisen glam rock -yhtye Cinderellan kolmas studioalbumi. Albumi julkaistiin 20. marraskuuta 1990. Levyn klassikkokappaleista huolimatta albumi ei enää ollut kykenevä saavuttamaan edeltäjiensä suosiota. Laulajakitaristi Tom Keifer on kertonut, että albumi on hänen henkilökohtainen lempialbumi Cinderellan studiolevyistä. Singlet "Shelter Me" oli listan sijalla 36, "Heartbreak Station" oli sijalla 44, ja "The More Things Change" ei sijoittunut listoille.
Albumi nousi Yhdysvalloissa Billboard 200 -listan sijalle 19.
Sejm 1767
Sejm oli Puolan valtiopäivät vuosina 1767–1768. Niistä käytettävä nimitys (Reprinin sejm, puolaksi sejm Repninowski) tulee siitä, että vastauksena edelliseen sejmiin Venäjä keisarikunnan prinssi ja kenraalimajuri Nikolai Reprin ajoi Puolan kuningaksunnan ja Liettuan suuriruhtinaskunnan valtiopäivillä määrätietoisesti Venäjän keisarinkunnan etua. Nikolai Reprinin tavoitteena oli estää Puolan yleensä venäläismielisenä valitun Stanislaus II Poniatowskin edeltäneissä sejmeissä 1764–1766 ajamia tavoitteita vahvistaa keskusvaltaa. Kehitys johti vähitellen Barin konfederaation kapinaan ja Puolan ensimmäiseen jakoon.
Riina Rekilä
Riina Rekilä (s. 1981 Himanka) on suomalainen eläinlääkäri ja ravivalmentaja.
Rekilän tunnetuimmat kilpahevoset Suomessa ovat olleet lämminveritamma Phoenix Hornline ja ruuna Baron Crown, joka kilpaili kaikkiaan 189 kertaa. Suomen Ravinaisten Liitto ry valitsi Rekilän vuoden 2005 ravinaiseksi. Startteja Rekilälle on kerääntynyt vuosina 1997–2008 yhteensä 520, joista hän on ajanut 99 voittoa, 96 kakkos- ja 47 kolmossijaa voittoprosentilla 19.
Rekilä on muuttanut sittemmin Kanadaan, jossa hän asuu perheineen. Vuoden 2009 arvokkain voitto tuli lokakuussa kaksivuotiaalla tammalla Random Destiny, joka voitti Ontario Sire Stakes Goldin finaalin Windsor Racewaylla Kanadassa. Tamma oli jo karsintavoittaja ja voitti finaalin kilometriajalla 14,2 js ansaitdi 65 000 Kanadan dollaria (noin 42 000 euroa).
Keväällä 2010 Rekilä voitti Random Destinyllä OSS Gold-finaalin Mohawkin radalla ajalla 11,7a, ykköspalkinto finaalissa oli 65 000 Kanadan dollaria. Nykyään tamma kilpailee Overseas Farm Ltd:n nimissä. Heinäkuussa Rekilän ohjastama ja valmentama tamma Christiana Hanover voitti kolmevuotiaiden tammojen PaSS-lähdön Pocono Downsissa uudella kolmevuotiaiden tammojen rataennätyksellä 10,7a. Samalla Rekilästä tuli ensimmäinen naisohjastaja, jolla on Poconon rataennätys hallussaan.
Ykkösen kausi 1995
Ykkösen kausi 1995 oli Suomen jalkapallon toiseksi korkeimman sarjatason kausi. Kausi pelattiin 14 joukkueen kaksinkertaisena sarjana. Sarjan voittaja Inter nousi suoraan Veikkausliigaan. Toiseksi sijoittunut Kotkan Työväen Palloilijat pelasi kaksiosaisen karsinnan liigapaikasta Veikkausliigassa sijalle 11. sijoittunutta Mikkelin Palloilijoita vastaan. MP säilytti liigapaikkansa. Kaksi viimeistä putosivat suoraan Kakkoseen. Kaudeksi 1996 sarja muutettiin kahdeksi 10 joukkueen lohkoksi.
1) Lähteessä esitetään KontU, mutta nimi oli muuttunut jo kaudelle 1994 FC Kontu:ksiMikkelin Palloilijat (Liigassa sijalla 11.) säilytti liigapaikkansa yhteismaalein 3–0.
Poul Henningsen
Poul Henningsen (9. syyskuuta 1894 Ordrup, Tanska – 31. tammikuuta 1967 Hillerød, Tanska) oli tanskalainen arkkitehti, muotoilija ja kriitikko. Tanskassa häneen viitataan usein pelkästään nimellä PH.
Henningsen työskenteli Kööpenhaminassa itsenäisenä arkkitehtina vuodesta 1920 eteenpäin. Hän suunnitteli mm. useita asuinrakennuksia, tehtaan, osan Tivolista ja kahden teatterin sisätilat. Samaan aikaan Henningsen kirjoitti myös artikkeleita useisiin sanomalehtiin ja sarjajulkaisuihin. Lisäksi hän käsikirjoitti revyitä kööpenhaminalaisteattereihin, kirjoitti runoja ja toimitti kulttuurilehteä "Kritisk Revy".
Vuonna 1924 Henningsen suunnitteli valaisimen, joka tunnettiin myöhemmin ensimmäisenä PH-valaisimena. Varjostin oli suunniteltu tieteellisen analyysin pohjalta. Varjostimen koko, muoto ja sijainti vaikuttavat valon jakautumiseen ja määrään. Henningsen käytti myöhemmissäkin valaisimisissaan tämän ensimmäisen PH-valaisimen suunnitelmien periaatteita.
Henningsenin suunnittelema valaisinten varjostinjärjestelmä valittiin vuonna 2006 maan kulttuurikaanoniin yhtenä taideteollisuuden edustajana.
Andreas Beck
Andreas Beck (s. 13. maaliskuuta 1987 Kemerovo, Kemerovon alue, Neuvostoliitto) on saksalainen jalkapalloilija. Hän edustaa TSG 1899 Hoffenheimia ja Saksan jalkapallomaajoukkuetta. Aiemmin hän on pelannut muun muassa VfB Stuttgartitssa. Beckin pelinumero on 2, ja pelipaikaltaan hän on puolustaja.
Antti Sajantila
Antti Juhani Sajantila (28. maaliskuuta 1963, Helsinki) on Helsingin yliopiston oikeuslääketieteen professori.
Sajantila sai Perun katolisen yliopiston (Pontificia Universidad Católica del Perú) kunniaprofessorin arvon 2009 merkittävästä työstään oikeuslääketieteellisen antropologian alalla. Professori Helena Ranta ja professori Antti Sajantila selvittivät yhteistyössä Perun totuuskomission kanssa mahdollisuuksia tutkia joukkohautoja, jotka syntyivät Perun sisäisissä selkkauksissa vuosina 1980–2000.
Nuorempana Sajantila harrasti koripalloa Tapiolan Hongassa, hänen veljensä Martti Sajantila eteni koripallourallaan aina maajoukuueeseen saakka.
Vincent Stochove
Vincent Stochove (s. 25. helmikuuta 1605 Brugge – 25. syyskuuta 1679 Brugge) oli kirjailija ja matkailija.
Stochove matkaili vuosina 1630–1632 yhdessä kolmen Normandiasta kotoisin olevan toverinsa kanssa Välimeren alueella. He kävivät esimerkiksi Kairossa, Siinailla, Syyriassa, Palestiinassa ja Osmanien valtakunnassa. Esimerkiksi vuonna 1630 Stochove kävi Bursan kaupungissa ja kuvaili muun muassa kaupungin vaatetoria. Hänen kuvauksensa ansiosta on saatu tietoa esimerkiksi, millainen asema kaupungilla oli silkkikaupassa.
Keskipäivänvaara
Keskipäivänvaara () on Skandeilla sijaitseva vuori Tromssan lääniin kuuluvassa Omasvuonon kunnassa, Norjassa. Se sijaitsee lähellä Skibotnia. Vuoren korkein kohta on 1 429 metriä merenpinnan tasoa ylempänä.
Sergius Rügenberg
Sergius Rügenberg tai Sergius Ruegenberg (17. tammikuuta 1903 Pietari, Venäjän keisarikunta – 23. maaliskuuta 1996 Berliini, Saksa) oli venäläis-saksalainen arkkitehti ja muotoilija.
Vuodet 1925–1934 Rügenberg työskenteli arkkitehti Ludwig Mies van der Rohen toimistolla. Rügenbergin vastuulla oli mm. Barcelona-paviljongin rakennustyöt. Hän teki myös paviljonkiin tulleen Barcelona-tuolin piirroksia. Rügenberg oli mukana myös Villa Tugendhat -projektissa, johon hän suunnitteli huonekaluja ja sisustusta, ja suunnittelemessa Neue Wachea Berliinissä. Toisen maailmansodan jälkeen Rügenberg alkoi yhteistyön arkkitehti Hans Scharounin kanssa. Rügenberg piti henkilökohtaisesti huomattavasti enemmän Scharounin dynaamisesta arkkitehtuurista kuin Miesin.
Updown Court
Updown Court on Windleshamissa Surreyssa, Yhdistyneessä kuningaskunnassa sijaitseva asuinrakennus, joka luokiteltiin vuonna 2006 maailman kalleimmaksi. Asunnon hinnaksi on arvioitu 122,2 miljoonaa dollaria. Kartanossa on 103 huonetta ja viisi uima-allasta sekä squash-kenttä, keilarata, lämmitetty marmorinen pihatie ja työhuoneen mosaiikkilattiassa 24 karaatin kultaus. Maanalaisessa autotallissa on tilaa kahdeksalle limusiinille.
Der Stand der Dinge
Der Stand der Dinge (, Suomessa näytetty televisiossa nimellä "Asioiden tila") on Wim Wendersin ohjaama saksalainen road movie vuodelta 1982. Elokuva on ohjaajan voimakkaasti omaelämäkerrallinen teos, ja se kertoo tarinan erittäin pienellä budjetilla Portugalissa elokuvaa työstävästä saksalaisesta kuvausryhmästä. "Der Stand der Dinge" puolustaa syrjäytyneitä ja kodittomia sekä heijastelee ongelmia, joita Wenders joutui kohtaamaan Yhdysvalloissa kuvatun elokuvansa "Hammett" tekemisen yhteydessä.
"Der Stand der Dinge" palkittiin Venetsian elokuvajuhlilla 1982 Kultaisella leijonalla. Lisäksi sille myönnettiin Saksan elokuvapalkinto 1983 parhaan kuvauksen kategoriassa.
Animals as Leaders (albumi)
Animals as Leaders on yhdysvaltalaisen progressiivistä instrumentaalimetallia soittavan Animals as Leadersin esikoisalbumi. Se julkaistiin 28. huhtikuuta 2009 Prostethic Recordsin kautta.
International Tech Park Bangalore
International Tech Park Bangalore eli ITPB on Ascendas-yhtiön perustama ja johtama teknologiapuisto Bangaloressa. Se on Intian ensimmäinen teknologiapuisto, jossa on "tee työtä ja leiki"-ympäristö informaatioteknologian kehittämistä varten. Aluetta varten on oma voimalaitos ja ympäristönsuojelu, muun muassa jäteveden puhdistus.
ITPB-alueella on 200 000 nelimetriä työtilaa, jossa toimii 145 yhtiötä ja 20 000 ihmistä. Rakennusten englanninkieliset nimet ovat ovat "Discoverer", "Inventor", "Explorer", "Navigator", "Creator" ja "Pioneer". Alueella on myös 5 tähden hotelli Vivanta By Taj.
Kesäkuussa 2002 "World Teleport Property of the Year"-palkinto myönnettiin ITBP:lle.
Horsnesinvaara
Horsnesinvaara () on Skandeihin kuuluva vuorenhuippu Omasvuonon kunnassa Pohjois-Norjassa. Huipun korkeus merenpinnan tasosta on 1 321 metriä.
Isosepelkaija
Isosepelkaija ("Barnardius zonarius") on australialainen kaija. "Barnardius"-suvun lajeja oli aikaisemmin kaksi, mutta nykyisin katsotaan "B. barnardin" olevan "B. zonariuksen" alalaji.
Linnun pituus on 3742 cm ja paino 123–206 g. Sen höyhenpuku on pääosin vihreä, pää, posket ja niska ovat mustat, kaulassa on kirkkaan keltainen sepel ja pitkä pyrstö on sinikiiltoinen ja valkokärkinen. Naaras muistuttaa koirasta mutta on väreiltään himmeämpi ja sen pää on ennemminkin tummanruskea kuin musta. Nokka on vaaleanharmaa, koivet harmaat ja iiris ruskea.
Isosepelkaijat elävät laajalla alueella Australian sisäosissa, lajin elinympäristön ala on 1–10 miljoonaa neliökilometriä ja populaation koko on yli 100 000 yksilöä. Siitä tunnetaan neljä alalajia.
Isosepelkaija on suosittu häkkilintu Euroopassa.
Laji elää hyvin monenlaisissa elinympäristöissä, kuten jokivarsien eukalyptusmetsiköissä, pensaikoissa, esikaupunkien ja viljelysmaiden metsiköissä.
Pesintä alkaa elokuussa ja voi jatkua helmikuulle, jos olot ovat suotuisat, jolloin laji voi pesiä kahdesti kesän aikana. Pesä on tavallisesti syvällä eukalyptuksen onkalossa. Naaras munii neljästä kuuteen munaa, tavallisesti viisi, joita se hautoo keskimäärin 20 päivää. Naaras poistuu ruokailemaan vain aikaisin aamulla ja illalla. Koiras vartioi lähipuussa ja varoittaa heti, jos vaara uhkaa. Poikaset jättävät pesän viiden viikon ikäisinä.
Ruokavalio koostuu hedelmistä, pähkinöistä, siemenistä, marjoista, silmuista, kukista ja hyönteisistä sekä niiden toukista. Erityistä herkkua näyttävät olevan erään kurkun ("Cucumis myriocarpus") ja vesimelonin ("Citrullus lanatus") siemenet sekä pensastupakan ("Nicotiana glauca") hedelmät.
Hattu (vuori)
Hattu (, ) on Skandeihin kuuluva vuorenhuippu Omasvuonon kunnassa Pohjois-Norjassa. Huipun korkeus merenpinnan tasosta on 1 075 metriä.
Lombardian ympäriajo 2007
Lombardian ympäriajo 2007 oli järjestyksessään 101. maantiepyöräilyn Lombardian ympäriajo. Kilpailu käytiin 242 kilometrin reitillä Varesesta Comoon 20. lokakuuta 2007. Damiano Cunego voitti "Giro di Lombardian" toisen kerran urallaan.
Kahden tunnin ajon jälkeen kilpailun kärjessä ajoivat Jesús Del Nero, Bernhard Kohl, Pablo Lastras, Alberto Losada, Alan Pérez, Morris Possoni ja Matteo Tosatto, 10 minuuttia ja 50 sekuntia pääjoukon edellä. Madonna di Ghisallon nousussa kärkiryhmään jäivät jäljelle Losada, Pérez, Possoni ja Tosatto. Suurimmat ennakkosuosikit olivat 18 ajajan takaa-ajoryhmässä, kolme minuuttia kärkimiesten takana. Tosatto karkasi kärkiryhmästä ja saapui ensimmäisenä 44,3 kilometrin päässä maalista sijainneen Ghisallon huipulle.
Team CSC vastasi vauhdinpidosta takaa-ajajien ryhmässä, ja kun muut karkulaiset Tosattoa lukuun ottamatta oli saavutettu, lähti Karsten Kroon irtiottoon. Hän saavutti Tosatton Civiglion nousussa 15 kilometrin päässä maalista, ja pian myös kilpailun ennakkosuosikit olivat hänen mukanaan. Damiano Cunego, Fränk Schleck, Riccardo Riccò ja Cadel Evans olivat nousun huipulla kärjessä, Paolo Bettini sen sijaan putosi ryhmästä. Samuel Sánchez ja Vladimir Gusev tavoittivat neljä kärkiajajaa alamäessä, ja ennen 2,85 kilometrin mittaisen San Fermon nousua myös Igor Antón, Thomas Dekker, Aleksandr Kolobnev, Luca Mazzanti ja Davide Rebellin nousivat kärkijoukkoon. Juuri ennen nousun alkua Schleck kaatui ja menetti voittomahdollisuutensa.
Cunego ja Riccò hyökkäsivät San Fermon nousussa samanaikaisesti tien eri laidoilta. Nousun huipulla, viisi kilometriä maalista, he olivat kymmenen sekuntia takaa-ajajien edellä, ja pystyivät hyvällä yhteistyöllä pitämään etumatkan maaliin saakka. Loppusuoralla Riccò ajoi edellä, kunnes Cunego ohitti hänet melko helposti sata metriä ennen maalia. Samuel Sánchez sijoittui kolmanneksi ja Cadel Evans varmisti kuudennella sijallaan UCI ProTour -sarjan kokonaisvoiton.
Tulikukastaja
Tulikukastaja ("Dicaeum trochileum") on Indonesian kotoperäinen varpuslintulaji, joka elää trooppisissa ja subtrooppisissa mangrovemetsiköissä.
Tulikukastajasta tunnetaan kaksi alalajia, joista nimialalaji "trochileum" esiintyy laajalla alueella Indonesiassa, muun muassa Borneolla, Sumatralla ja Jaavalla. Alalaji "stresemanni" esiintyy vain Lombokin saarella. Lajin elinympäristön ala on 100 000–1 000 000 neliökilometriä.
Liekkikurkkukukastaja
Liekkikurkkukukastaja ("Dicaeum monticolum") on Borneon kotoperäinen punakurkkuinen pienikokoinen varpuslintu.
Liekkikurkkukukastajat elävät Borneossa sekä vuoristometsissä että alavien maiden kosteissa metsissä ja myös Indonesian ja Malesian puolella. Lajin elinympäristön ala on 20 000–50 000 neliökilometriä.
Smirnoff Ice
Smirnoff Ice on long drink -tyylinen juomasekoitus, jonka alkoholipitoisuus on neljä tilavuusprosenttia. Juoma on makeaa, sitrusaromista ja harmaata. Litraa kohden siinä on sokeria 40 grammaa. Yhdysvaltain ulkopuolella juoma on vodkapohjainen. Smirnoff Iceä on myyty vuodesta 1999. Juomaa on saatavilla 0,275 litran ja 0,7 litran pulloissa sekä tölkeissä. Juomasta on olemassa myös guaranalla maustettu Black-versio. Suomessa juomaa toimittaa Hartwall.
Tokyo-ga
Tokyo-ga on Wim Wendersin ohjaama dokumenttielokuva vuodelta 1985. Sen aiheena on japanilainen elokuvantekijä Yasujirō Ozu, jonka Wenders on maininnut lempiohjaajakseen.
Dokumentissa Wenders matkustaa Tokioon ja haastattelee vuonna 1963 kuolleen Ozun elokuvien näyttelijöitä ja muita työntekijöitä.
Eddie Powers Memorial Trophy
Eddie Powers Memorial Trophy on jääkiekkopalkinto, joka myönnetään vuosittain Ontario Hockey Leaguen kauden parhaalle maalintekijälle.
The Redshift
The Redshift on suomalaisen death metal -yhtye Omnium Gatherumin vuonna 2008 julkaistu neljäs studioalbumi.
That’s What You Get
That’s What You Get on Paramore-yhtyeen kappale vuoden 2007 "Riot!"-albumilta. Kappale julkaistiin albumin toisena singlenä Australiassa, kolmantena singlenä Yhdysvalloissa ja neljäntenä singlenä Isossa-Britanniassa. Single julkaistiin Australian radioissa 22. maaliskuuta 2008 ja Yhdysvaltain radioissa 24. maaliskuuta 2008.
12. joulukuuta 2008 single sai kultalevyn Yhdysvalloissa yli 500 000 kappaleen myynnistä.
Kappaleen musiikkivideon on ohjannut Marcos Siega. Se kuvattiin 2.–3. maaliskuuta 2008 Nashvillessa, Tennesseessä, ja julkaistiin 24. maaliskuuta 2008.
Musiikkivideossa Paramore on soittamassa olohuoneessa. Samaan aikaan videossa näytetään pätkiä tytöstä ja pojasta (Aaron Holmes ja Jenna Galing), jotka ovat ihastuneet toisiinsa. Poika kuitenkin tuntuu laiminlyövän tyttöä flirttaillen muille tytöille. Musiikkivideon loppupuolella poika särkee tytön sydämen flirttailemalla toiselle tytölle. Videon taustalla esiintyy myös joukko Paramoren jäsenien perheenjäseniä ja ystäviä. Ystävät pitävät hauskaa yhtyeen taustalla koko videon ajan.
Toinen näistä rakastavaisista tuntuu olevan jossakin tekemisissä yhden bändiin jäsenen kanssa. Ei kauankaan, kun pariskunta liittyy perheen ja ystävien joukkoon. Siellä tytön poikaystävä tapaa toisen tytön ja alkaa flirttailla tämän kanssa. Samaan aikaan kun poika jatkaa flirttailua toisen tytön kanssa, hänen tyttöystävänsä istuu sohvalla katsellen heitä. Kun he ottavat toisiaan kädestä, pojan tyttöystävä lähtee itkien pois. Musiikkivideo loppuu kohtaukseen, missä musiikkivideon alun tyttö ja poika suutelevat.
Can’t Take My Eyes off You
Can't Take My Eyes off You on alkujaan Bob Crewen ja Bob Gaudion kirjoittama ja Frankie Vallin tulkitsema laulu vuodelta 1967. Singlestä sukeutui yksi Vallin suurimmista hiteistä, ja se saavutti sijan 2 Billboard Hot 100 -listalla ja sai kultalevyn. Laulu oli yksi Vallin ilman lauluyhtyettään The Four Seasons äänittämistä kappaleista ja oli esittäjänsä suurin soolomenestys, kunnes hänen onnistui saada laulu "My Eyes Adored You" listaykköseksi vuonna 1974.
Can't Take My Eyes off You kuuluu populaarimusiikin coveroiduimpiin lauluihin. Suomeksi sen on levyttänyt Frederik vuonna 1992 nimellä "Mennään uimaan"
Elokuvassa "10 things I hate about you" tämä kappale kuullan Patrick "Pat" Veronan
esittämänä.
Live Train to Heartbreak Station
Live Train to Heartbreak Station on yhdysvaltalaisen glam rock -yhtye Cinderellan ensimmäinen livealbumi, joka julkaistiin 19. syyskuuta 1991. Sen kappaleet äänitettiin "Heartbreak Station" -levyn kiertueella vuonna 1990. Albumi on julkaistu ainoastaan Japanissa.
Amerikkalainen ystävä
Amerikkalainen ystävä () on Wim Wendersin ohjaama elokuva vuodelta 1977, jonka käsikirjoitus pohjautuu löyhästi Patricia Highsmithin Ripley-romaaniin "Tom Ripley, amerikkalainen ystävä" (1974). Se on luonteeltaan psykologinen jännityselokuva.
"Amerikkalaisen ystävän" päärooleja esittävät Bruno Ganz, Dennis Hopper, Lisa Kreuzer ja Gérard Blain. Elokuvalle myönnettiin Saksan kriitikoiden palkinto 1977. Lisäksi se sai Saksan elokuvapalkinnon 1978 kategorioissa paras ohjaaja ja paras leikkaaja.
"The New York Timesin" kriitikot valitsivat "Amerikkalaisen ystävän" vuonna 2004 yhdeksi kaikkien aikojen tuhannesta parhaasta elokuvasta.
Amerikkalainen Tom Ripley (Dennis Hopper) esittelee ammatikseen kehyksiä valmistavalle ja kuolemansairaaksi itsensä uskovalle ystävälleen Jonathan Zimmermannille (Bruno Ganz) rikollisen, jonka mielestä Zimmermannin kannattaisi ryhtyä salamurhaajaksi, jotta hän voisi varmistaa perheelleen mittavan perinnön.
Still Climbing
Still Climbing on yhdysvaltalaisen, 1980-luvulla menestykseen kiitäneen yhtyeen, Cinderellan neljäs ja toistaiseksi viimeisin studioalbumi. Albumin tuottivat John Burden ja Duane Baron, jotka olivat tuottaneet myös Ozzy Osbournea.
80-luvun tukkahevistä 90-luvun alkuun selviytynyt Cinderella julkaisi ainoastaan kaksi levyä 90-luvulla, joista "Still Climbing" otti huomattavasti vaikutteita myös muotiin nousseesta grungesta. Kappaleet ""Hot And Brothered"" ja ""Hard to Find the Words"" päätyivät "Wayne's World"-elokuvan soundtrackille. Albumi oli korkeimmillaan listan sijalla #178, ja albumi on huonoiten menestynyt Cinderella-albumi. Löyhän menestyksen takia uutta levyä ei olla julkaistu.
Albumi debytoi Yhdysvalloissa Billboard 200 -listan sijalla 178.
Ohjelmiston vaatimusmäärittely
Ohjelmiston vaatimusmäärittely on dokumentti, jossa kuvataan ohjelmistoprojektin tavoitteita ja vaatimuksia. Siinä määritellään miten lopullisen ohjelmiston tulisi toimia ja millä keinoilla nämä toiminnallisuudet saavutetaan. Toiminnallisuuksia kuvataan usein käyttötapausten avulla. Käyttötapaukset kuvaavat käyttäjän ja ohjelmiston välistä vuorovaikutusta. Vaatimusmäärittely jaotellaan pääpiirteissään kahteen osaan eli toiminnallisiin ja ei-toiminnallisiin vaatimuksiin. Ei-toiminnallisia vaatimuksia ovat laadulliset vaatimukset ja resurssivaatimukset. Eri osat voivat olla myös omia erillisiä dokumenttejaan. Vaatimusmäärittely tehdään yhdessä asiakkaan kanssa.
Tässä kohdassa määritellään ohjelmiston toiminnallisuudet eli ne asiat mitä lopullisen ohjelmiston tulee käytännössä sisältää ja miten sen tulee toimia. Toiminnot kuvataan yleensä syötteinä ja tulosteina. Toiminnallisissa vaatimuksissa ei niinkään keskitytä sisäisiin toimintoihin vaan siihen, miten järjestelmä reagoi ulkoa tuleviin tapahtumiin.
Tässä kohdassa määritellään se miten ohjelmisto tekee ne asiat mitä sen vaaditaan tekevän. Yleisiä ohjelmiston laadun määritelmiä ovat esimerkiksi oikeellisuus, käytettävyys, suorituskyky, luotettavuus/turvallisuus, siirrettävyys, uudelleenkäytettävyys ja ylläpidettävyys.
Tässä kohdassa määritellään kuinka paljon asiakas on valmis sijoittamaan rahaa projektiin. Usein joudutaan tekemään kompromisseja kulujen ja projektin valmistumiseen kuluvan ajan välillä.
1. Johdanto
2. Yleiskuvaus
3. Tiedot ja tietokanta
4. Toiminnot
5. Ulkoiset liittymät
6. Muut ominaisuudet
7. Suunnittelurajoitteet
8. Hylätyt ratkaisuvaihtoehdot
9. Jatkokehitysajatuksia
Liitteet
Devin the Dude
Devin the Dude (oikealta nimeltään Devin Copeland, s. 4. kesäkuuta 1970 St. Petersburg, Florida), on yhdysvaltalainen rap-artisti. Hän kuuluu Odd Squad -nimiseen hip hop-yhtyeeseen. Tällä hetkellä (kirj. lokakuussa 2009) Devin asuu Houstonissa.
Stuck Here on Snakes Way
Stuck Here on Snakes Way on suomalaisen death metal -yhtye Omnium Gatherumin kolmas studioalbumi, joka julkaistiin vuonna 2007 Candlelight Recordsin kautta.
Oravivuori
Oravivuori on vuori Puolakassa Päijänteen tuntumassa entisessä Korpilahden kunnassa Jyväskylässä. Oravivuorella on noin kymmenmetrinen näkötorninakin toimiva kolmiomittaustorni, joka kuuluu Struven ketjuun. Vuori on yksi Suomen kuudesta suojellusta ketjuun kuuluvasta pisteestä. Wilhelm von Struven retkikunta kävi paikalla vuonna 1834. Vuoren huippu on 193 metriä korkea.
Years in Waste
Years in Waste on suomalaisen death metal-yhtye Omnium Gatherumin toinen studioalbumi, joka julkaistiin vuonna 2004 Nuclear Blastin kautta.
Ounasvaaran yläaste
Ounasvaaran yläaste lempinimeltä "Oukku" on Rovaniemellä Katajarannan kaupunginosassa sijaitseva yläkoulu. Koulu on Ounasvaaran alueen yläaste. Syksyllä 2010 koulussa oli opettajia 50. Koulun vieressä sijaitsevat myös ala-aste (Katajarannan koulu) sekä aiemmin myös lukio (Ounasvaaran lukio).Koulua ja lukiota laajennettiin merkittävästi vuosien 2003-2004 välillä.
Spirits and August Light
Spirits and August Light on suomalaisen death metal -yhtye Omnium Gatherumin ensimmäinen studioalbumi. Albumi julkaistiin uudelleen vuonna 2004 Nuclear Blastin kautta.
Naantalin kaupunginkirjasto
Naantalin kaupunginkirjasto on Naantalissa toimiva kirjasto. Se on perustettu vuonna 1880, ja se on osa VASKI-kirjastoja.
Kirjaston päätoimipiste on Naantalin keskustassa, torin laidalla. Pääkirjaston pinta-ala on 900 m².
Ennen kuntaliitoksia vuonna 2008 Naantalin kaupunginkirjastoon kuului pääkirjasto, Lietsalan kirjasto ja Kultarannan kirjasto. Kirjaston kokoelmat asukaslukuun suhteutettuna olivat suuremmat kuin keskinmäärin Suomessa. Kirjaston kokoelmiin kuului 129 480 kappaletta aineistoa, joista yli 92% oli kirja-aineistoa. Lainauksia oli vuonna 2008 yhteensä 224 181 ja kävijöitä 149 179 kappaletta.
Pääkirjaston lisäksi Naantalin kaupunginkirjastoon kuuluvat seuraavat lähikirjastot:
Luonnonmaalla sijaitseva Kultarannan kirjasto oli rakennettu vuonna 1962 ja sen pinta-ala oli 52 m². Kirjasto sijaitsi Kultarannan koulun yhteydessä. Koordinaatit:
Lietsalan kirjasto on rakennettu vuonna 1976 ja sen pinta-ala on 210 m². Kirjaston tilat olivat Nuhjalan seurakuntakodin kiinteistössä ja sijaitsi omakoti- ja kerrostaloalueella. Sen lähistöllä oli neljä koulua, joten hankinnoissa oli keskitytty lähinnä lapsiperheiden ja nuorison tarpeisiin. Koordinaatit:
Lietsalan kirjasto siirtyi vuonna 2013 Suopellon koulun tiloihin . Kirjastotilat ovat noin puolet siitä mitä ne olivat Nuhjalan seurakuntakodin kiinteistössä. Koordinaatit:  60°29′14.5″N, 22°3′21.5″E
Merimaskun kirjasto on rakennettu vuonna 1985 ja sen pinta-ala on 150 m². Se sijaitsee Merimaskun koulun yhteydessä ja samalla koulukirjastona. Koordinaatit:
Rymättylän kirjasto on rakennettu vuonna 2003 ja sen pinta-ala on 230 m². Kirjasto sijaitsee Rymättylän keskustassa. Koordinaatit:
Velkuan kirjasto on rakennettu vuonna 1992 ja sen pinta-ala on 56 m². Kirjasto sijaitsee Teersalon rannassa Palvelukeskus Kummelissa. Kirjastotilan lisäksi kirjahyllyjä on myös Kummelin aulassa. Koordinaatit:
Bünde
Bünde (alasaksaksi "Buine") on saksalainen kaupunki Nordrhein-Westfalenin osavaltiossa. Se sijaitsee vajaan 200 km:n päässä osavaltion pääkaupungista Düsseldorfista. Kaupungilla on paljon historiaa sillä se on kirjallisesti mainittu ensi kertaa 853 nimellä "Buginithi". Nykyisin Bünde on eräitä Euroopan merkittävimpiä tupakkateollisuuden keskuksia.
Elokuussa 2009 Bünden seuraavaksi pormestariksi valittiin CDU-puolueen Wolfang Koch